ai4bharat/Pralekha huggingface dataset:
যুবওক্রীড়াবিষয়কমন্ত্রক
টোকিও প্যারালিম্পিক্সে পদক জয়ীদের সম্বর্ধনা জানিয়েছেন কেন্দ্রীয় ক্রীড়ামন্ত্রী শ্রী অনুরাগ ঠাকুর
নয়াদিল্লী, ৮ সেপ্টেম্বর, ২০২১
কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ ঠাকুর টোকিও প্যারালিম্পিক্স প্রতোগিতায় ৫টি সোনা ও ৮টি রৌপ্য পদক সহ ১৯টি ঐতিহাসিক পদকজয়ী ভারতের প্যারা ক্রীড়াবিদদের সম্বর্ধনা জানিয়েছেন। এই সম্বর্ধনা অনুষ্ঠানে কেন্দ্রীয় আইনমন্ত্রী শ্রী কিরেন রিজিজু, ক্রীড়া ও যুব বিষয়ক প্রতিমন্ত্রী শ্রী নিশীথ প্রামাণিক উপস্থিত ছিলেন।
অনুষ্ঠানের ভাষণে শ্রী অনুরাগ ঠাকুর প্যারালিম্পিক্সে অসাধারণ দক্ষতা প্রদর্শণের জন্য ক্রীড়াবিদদের অভিনন্দন জানিয়েছেন। তিনি বলেছেন, “আমি ২০১৬ সালের প্যারালিম্পিক্সের কথা স্মরণ করতে পারি, যেখানে ভারতীয় প্রতিনিধি দলের সদস্য সংখ্যা ছিল মাত্র ১৯, কিন্তু এ বছর দেশ ১৯টি পদক জিতেছে ! আপনারা আমাদের দেখিয়ে দিয়েছেন যে মানুষের উদ্যমই হল সবচেয়ে শক্তিশালী!আমাদের পদক সংখ্যা প্রায় ৫ গুণ বৃদ্ধি পেয়েছে। এই প্রথমবার আমরা টেবল টেনিসে পদক জিতেছি, এমনকি তীরন্দাজিতে একাধিক পদক জিতেছি, পাশাপাশি ক্যানোয়িং এবং ভারোত্তলনে প্রথমবারের জন্য প্রতিযোগিতায় অংশ নিয়েছি। আমরা দুটি বিশ্ব রেকর্ড গড়েছি এবং অনেক রেকর্ড ভেঙেছি। ভারতের প্যারা ক্রীড়াবিদরা নিখুঁতভাবে প্রতিযোগিতা শেষ করে দেখিয়েছেন।”
শ্রী ঠাকুর আরও বলেন, আন্তর্জাতিক প্রতিযোগিতায় ক্রীড়াবিদদের সহায়তা প্রদানের ক্ষেত্রে সরকারি দৃষ্টিভঙ্গীতে পরিবর্তন এসেছে। কেন্দ্রীয় সরকার প্যারালিম্পিয়ানদের সুযোগ-সুবিধা এবং আর্থিক সহায়তা দান করেছে, যাতে তারা আন্তর্জাতিক মানের প্রশিক্ষণ নিতে পারেন। এমনকি প্যারালিম্পিয়ানদের জন্য জাতীয় ও আন্তর্জাতিক স্তরের প্রতিযোগিতার আয়োজন করা হয়েছে, যাতে তারা দক্ষতা বৃদ্ধির সুযোগ পান। তিনি বলেন, ২০২৪ এবং ২০২৮ সালে প্যারালিম্পিক্সে যাতে অ্যাথলেটরা আরও বেশি পদক জিততে পারেন তারজন্য সরকার প্রতিযোগীদের সাহায্য অব্যাহত রাখবে। টার্গেট অলিম্পিক পোডিয়াম স্কিমের অঙ্গ হিসেবে ক্রীড়াবিদদের আরও বেশি সহায়তা দেওয়া হবে বলেও তিনি মন্তব্য করেন।
শ্রী ঠাকুর আরও বলেন, ক্রীড়াবিদদের আসাধারণ দক্ষতা দেখে দেশের প্যারা প্রতিযোগিতা সম্পর্কে সাধারণ মানুষের দৃষ্টিভঙ্গী বদলে গিয়েছে। প্রধানমন্ত্রী নরেন্দ্র মোদী নিজে খেলোয়াড়দের সঙ্গে কথা বলেছেন এবং তাদের উৎসাহিত করেছেন। সর্বশেষ কথপোকথনের সময় প্রধানমন্ত্রী প্রায় ২ ঘণ্টা প্যারাঅ্যাথলেট এবং তাঁদের পরিবারের সঙ্গে কথা বলেন।
কেন্দ্রীয় আইন ও ন্যায় বিচার মন্ত্রী শ্রী কিরেন রিজিজু প্যারালিম্পিক্সে পদকজয়ীদের অভিনন্দন জানান। তিনি বলেন, তাঁদের জন্য দেশ গর্বিত। টোকিওতে অংশ নেওয়া প্রত্যেক প্যারা ক্রীড়াবিদই দেশের নায়ক বলে মন্তব্য করেন তিনি। শ্রী রিজিজু বলেন, প্রত্যেক খেলোয়াড়ারই সাধারণ মানুষের কাছে অনুপ্রেরণা। প্রধানমন্ত্রী নরেন্দ্র মোদীর নেতৃত্বে ক্রীড়াক্ষেত্রে এবং ক্রীড়া সংস্কৃতিতে পরিবর্তন এসেছে বলেও মন্তব্য করেন তিনি।
অনুষ্ঠানে যুব বিষয়ক ও ক্রীড়া প্রতিমন্ত্রী শ্রী নিশীথ প্রামাণিক পদকজয়ী প্যারা ক্রীড়াবিদদের অভিনন্দন জানান। তিনি বলেন, প্রধানমন্ত্রী নরেন্দ্র মোদীর সঙ্গে এই ক্রীড়াবিদদের আলাপচারিতা এবং পদক জিতে আসার জন্য প্রত্যেক ক্রীড়াবিদদের কাছে আহ্বান জানানো তাঁদের উৎসাহিত করেছে বলে শ্রী প্রামাণিক মন্তব্য করেন। অনুষ্ঠানে ভারতের প্যারালিম্পিক্স কমিটির সভাপতি শ্রীমতি দীপা মালিক প্রধানমন্ত্রীর প্রয়াস এবং দিব্যাঙ্গ ক্রীড়াবিদদের সমাজের অন্তর্ভুক্ত করার জন্য সরকারে উদ্যোগের উচ্ছ্বসিত প্রশংসা করেন। পাশাপাশি তিনি টোকিও প্যারালিম্পিক্সে নারী ক্রীড়াবিদদের প্রতিনিধিত্ব এবং উল্লেখযোগ্য সাফল্যের কথা তুলে ধরেন। এবারের টোকিও প্যারালিম্পিক্সে ১৯টি পদক জিতে ভারত পদক ক্রমতালিকায় ২৪তম স্থান পেয়েছে ।
CG/SS/NS
(
শিল্পওবাণিজ্যমন্ত্রক
সুলভে ওষুধপত্রের যোগান আরও বাড়াতে এবং স্বাস্থ্য কর্মীদের যাতায়াতের সুবিধার্থে বিশেষ উদ্যোগ
নয়াদিল্লি, ৩১ মার্চ, ২০২০
সুলভে ওষুধপত্রের যোগান আরও বাড়াতে এবং আন্তর্জাতিক সীমানা নির্বিশেষে স্বাস্থ্য কর্মীদের সহজে যাতায়াতের লক্ষ্যে বিশ্ব জুড়ে এক পরিকাঠামো গড়ে তোলার জন্য ভারতের পক্ষ থেকে আন্তর্জাতিক মহলের কাছে আহ্বান জানানো হয়েছে। জি-২০ গোষ্ঠীভুক্ত দেশগুলির বাণিজ্য ও বিনিয়োগ মন্ত্রীদের বৈঠকে অংশ নিয়ে কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল কোভিড-১৯ উদ্ভূত পরিস্থিতি মোকাবিলায় বহুপাক্ষিক অঙ্গীকার আরও আন্তরিকতার সঙ্গে মেনে চলার ওপর গুরুত্ব দিয়েছেন।
শ্রী গোয়েল আরও বলেন, বিভিন্ন বাধা-বিপত্তি সত্ত্বেও ভারত বিশ্বের প্রায় ১৯০টি দেশের কাছে সুলভে উচ্চ মানের চিকিৎসা সামগ্রী ও ওষুধপত্র যোগানোর এক নির্ভরযোগ্য দেশ হয়ে উঠেছে। তিনি আরও বলেন, দরিদ্র থেকে দরিদ্রতর মানুষের জীবন, জীবিকা, খাদ্য ও পুষ্টি নিরাপত্তার বিষয়গুলি নিশ্চিত করতে সংশ্লিষ্ট সবপক্ষকে এক স্থায়ী কাঠামো ব্যবস্থা গড়ে তুলতে হবে। পরিস্থিতি মোকাবিলায় অন্যান্য দেশের সঙ্গে ভারতের সংহতি বজায় রাখার কথা জানিয়ে, সবরকমের স্বাস্থ্য কর্মী, স্যানিটেশন কর্মী এবং অত্যাবশ্যক পরিষেবার সঙ্গে যুক্ত সকলের প্রতি ভারতের সমর্থনের কথা জানান।
অভূতপূর্ব এই চ্যালেঞ্জ মোকাবিলায় উদ্ভাবন, সমন্বয় ও কার্যকর ভূমিকা গ্রহণ অত্যন্ত জরুরী মন্তব্য করে শ্রী গোয়েল বলেন, আমাদের সমবেত প্রয়াসগুলি আইনের শাসন-ভিত্তিক বহুপাক্ষিক ব্যবস্থাকে অবশ্যই প্রতিফলিত করবে। সংশ্লিষ্ট সকল পক্ষকে জাতীয় চাহিদার পাশাপাশি, পণ্য ও পরিষেবার সুষ্ঠু যোগান অব্যাহত রাখার বিষয়টি নিশ্চিত করতে হবে। এছাড়াও, আমাদের এমন এক উপযুক্ত কাঠামো গড়ে তোলার কথা চিন্তা-ভাবনা করতে হবে, যার সাহায্যে স্বল্প সময়েই আন্তর্জাতিক সীমানা নির্বিশেষে প্রয়োজনীয় যাবতীয় চিকিৎসা সামগ্রী গন্তব্যে পৌঁছে দেওয়া সম্ভব হয়।
বিশ্ব জুড়ে বর্তমান পরিস্থিতির প্রেক্ষিতে জি-২০ গোষ্ঠীভুক্ত এবং অতিথি দেশগুলির বাণিজ্য ও বিনিয়োগ মন্ত্রীরা তাঁদের দেশের বাজার খুলে দেওয়ার সিদ্ধান্ত নিয়েছেন। উদ্দেশ্য, লজিস্টিক নেটওয়ার্কের পরিচালন ব্যবস্থাকে অব্যাহত রাখা এবং সুষ্ঠু পথে চালিত করা। উল্লেখ করা যেতে পারে, কোভিড-১৯ মহামারী বিশ্বের কাছে চ্যালেঞ্জ হয়ে ওঠায় জি-২০ বাণিজ্য ও বিনিয়োগ মন্ত্রীদের এই বৈঠক ভিডিও কনফারেন্সের মাধ্যমে আয়োজিত হয়। এই পরিস্থিতি মোকাবিলায় জি-২০ দেশগুলির পক্ষ থেকে আন্তর্জাতিক মহলের কাছে সমন্বয়মূলক প্রয়াস গ্রহণের প্রয়োজনীয়তার কথা উল্লেখ করা হয়েছে।
(CG/BD/SB
অর্থমন্ত্রক
২০২১-২২ অর্থবর্ষের প্রাক-বাজেট আলোচনা শেষ করেছেন কেন্দ্রীয় অর্থমন্ত্রী শ্রীমতি নির্মলা সীতারমণ
নতুনদিল্লি, ২৩শে ডিসেম্বর, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমণ ২০২১-২২ অর্থবর্ষের বাজেটের জন্য প্রাক-বাজেট আলোচনা শেষ করেছেন। ১৪ই ডিসেম্বর থেকে ২৩ শে ডিসেম্বর পর্যন্ত ভার্চুয়ালি এই আলোচনা অনুষ্ঠিত হয়েছে।
৯টি স্টেকহোল্ডার গোষ্ঠীর ১৭০জনের বেশি এই সময়ে পনেরোটি বৈঠকে যোগ দেন। আর্থিক ও মূলধন বাজার, স্বাস্থ্য , শিক্ষা ও গ্রামোন্নয়ন, জল ও পয়ঃনিষ্কাশন ব্যবস্থা, ট্রেড ইউনিয়ন এবং শ্রমিক সংগঠন, শিল্প সংগঠন, পরিষেবা ও ব্যবসা-বাণিজ্য, পরিকাঠামো, জ্বালানি এবং জলবায়ু পরিবর্তন, কৃষি ও খাদ্য প্রক্রিয়াকরণ শিল্পর প্রতিনিধিরা ছাড়াও বিভিন্ন শিল্পপতিরা ও অর্থনীতিবিদরা এই আলোচনাগুলিতে অংশ নিয়েছেন।
বৈঠকগুলিতে কেন্দ্রীয় অর্থ ও কর্পোরেট বিষয়ক দপ্তরের প্রতিমন্ত্রী শ্রী অনুরাগ সিং ঠাকুর, অর্থসচিব ডঃ এ বি পান্ডে, বিনিয়োগ ও জনসম্পদ পরিচালন দপ্তরের সচিব শ্রী তুষার কান্ত পান্ডে,ব্যয় সচিব শ্রী টি ভি সোমানাথন, আর্থিক বিষয়ক দপ্তরের সচিব শ্রী তরুণ বাজাজ, মুখ্য আর্থিক উপদেষ্টা শ্রী কৃষ্ণমূর্তি সুব্রহ্মনিয়ান এবং অর্থ মন্ত্রক ও অন্যান্য বিভিন্ন মন্ত্রকের প্রবীণ আধিকারিকরা উপস্থিত ছিলেন ।
আর্থিক নীতি ব্যবস্থা, বন্ডের বাজার, বীমা, পরিকাঠামো খাতে ব্যয়, স্বাস্থ্য ও শিক্ষাক্ষেত্রে বাজেটের পরিমান , সামাজিক সুরক্ষা, দক্ষতা, জলসিঞ্চন, জল সংরক্ষণ , পয়ঃনিষ্কাশন এমজিনারেগা, গণবণ্টন ব্যবস্থাপনা, সহজে ব্যবসা-বাণিজ্য করার সুবিধে , উৎসাহ ভিত্তিক উৎপাদন প্রকল্প, রপ্তানী, মেড ইন ইন্ডিয়া ব্র্যান্ডিং, রাষ্ট্রায়ত্ত্ব সংস্থগুলিতে বিভিন্ন পরিষেবা প্রদান, উদ্ভাবন পরিবেশবান্ধব বিকাশ, জ্বালানি ও যানবাহনে দূষণমুক্ত বিভিন্ন ব্যবস্থাপনা এসব নিয়েই স্টেকহোল্ডাররা বিভিন্ন পরামর্শ দিয়েছেন।
আলোচনাকারীরা কোভিড-১৯ সংক্রমণের হার কমানো এবং ২০২০-২১ অর্থবর্ষের দ্বিতীয় ত্রৈমাসিকে আর্থিক বৃদ্ধির পুনরুদ্ধার ইত্যাদি বিষয়গুলিতে সরকারের উদ্যোগের প্রশংসা করেছেন। তারা আরো বলেছেন সারা পৃথিবীতে যে কটি দেশে আর্থিক কর্মকাণ্ড আবারও বেড়ে চলেছে এবং মহামারীর কারণে মৃত্যুর হার কমছে তার মধ্যে ভারত অন্যতম ।
অর্থমন্ত্রী শ্রীমতি সীতারমণ, অংশগ্রহণকারীদের তাদের মূল্যবান মতামত জানানোর জন্য ধন্যবাদ জানিয়েছেন। তিনি বলেছেন ২০২১-২২ সালের অর্থ বাজেট তৈরীর সময় তাঁদের সমস্ত পরামর্শগুলি গুরুত্বসহকারে বিবেচনা করা হবে।
স্বাস্থ্যওপরিবারকল্যাণমন্ত্রক
ভারতে এপর্যন্ত ১৯৩.৪৫ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.৩৯ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ১৭,৮৮৩
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২ হাজার ৩৩৮
আরোগ্যের হার বর্তমানে হয়েছে ৯৮.৭৪ শতাংশ
সাপ্তাহিক ভাবে আক্রান্তের হার বর্তমানে রয়েছে ০.৬১ শতাংশ
নতুন দিল্লি, ৩১ মে, ২০২২
সারাদেশে এ পর্যন্ত ১৯৩.৪৫ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯৩ কোটি ৪৫ লক্ষ ১৯ হাজার ৮০৫ জনকে টিকা প্রদান করা হয়েছে। মোট ২,৪৫,৩৮,১২৩ টি সেশনের মাধ্যমে এই টিকা দেওয়া হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,৩৯,১৫,০৬৮ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৬ হাজার ৯৭১ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৪০ হাজার ১৫৬ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫২ লক্ষ ২৪ হাজার ১৮৬।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১৯ হাজার ২৩০ জন কর্মী প্রথম ডোজ এবং ১ কোটি ৭৫ লক্ষ ৮৪ হাজার ৩৩৭ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৮৭ লক্ষ, ২৮ হাজার ৭৫৪ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি, ৩৯ লক্ষ, ১৫ হাজার ০৬৮ জন।
দ্বিতীয় ডোজ পেয়েছেন ১ কোটি, ৬৩ লক্ষ, ৬৭ হাজার ২৪৪ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯৪ লক্ষ ৭৩ হাজার ০৩৪ জন। দ্বিতীয় ডোজ পেয়েছেন ৪ কোটি ৫৭ লক্ষ ২৯ হাজার ৬১৬ জন।
একইভাবে, ১৮-৪৪ বছর বয়সী ৫৫ কোটি ৭১ লক্ষ ৫০ হাজার ৬৮৪ জন প্রথম ডোজ এবং ৪৯ কোটি ০০ লক্ষ ৮০ হাজার ২৪২ জন দ্বিতীয় ডোজ পেয়েছেন।
প্রিকসান ডোজ পেয়েছেন ৮ লক্ষ, ৭৬ হাজার ৬৭২ জন।
অন্যদিকে, ৪৫-৫৯ বছর বয়সী ২০ কোটি ৩২ লক্ষ ৫০ হাজার ২০১ জন প্রথম ডোজ এবং ১৯ কোটি ০৮ লক্ষ ৬৪ হাজার ২২৬ জন দ্বিতীয় ডোজ পেয়েছেন।
প্রিকসান ডোজ পেয়েছেন
১৪ লক্ষ ০১ হাজার ৩৪০ জন।
এছাড়াও, ৬০ বছরের বেশি বয়সী ১২ কোটি ৭০ লক্ষ ৯০ হাজার ০১৮ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৯০ লক্ষ ৪৪ হাজার ১৯১ জন।
প্রিকসান ডোজ পেয়েছেন ১ কোটি ৮৮ লক্ষ ৭৩ হাজার ৬৩৫ জন।
মোট প্রিকসান ডোজ পেয়েছেন ৩ কোটি ৫১ লক্ষ ০৪ হাজার ৫৮৭।
অন্যদিকে, মোট ১৯৩ কোটি ৪৫ লক্ষ ১৯ হাজার ৮০৫ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ১৭ হাজার ৮৮৩। যা মোট আক্রান্তের ০.০৪ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ২ হাজার ১৩৪ জন রোগী আরোগ্য লাভ করেছেন। আরোগ্যের হার বর্তমানে ৯৮.৭৪ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৬ লক্ষ, ১৫ হাজার ৫৭৪ জন আরোগ্য লাভ করেছেন।
দেশে গত ২৪ ঘন্টায় ২ হাজার ৩৩৮ জন নতুন করে আক্রান্ত হয়েছেন।
গত ২৪ ঘন্টায় দেশে মোট ৩ লক্ষ ৬৩ হাজার ৮৮৩ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৫ কোটি ০৪ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৬১ শতাংশ। অন্যদিকে, দৈনিক ভিত্তিতে এই আক্রান্তের হার ০.৬৪ শতাংশে রয়েছে।
CG/ SB
(Visitor Counter : 53
কেন্দ্রীয়মন্ত্রিসভা
বিশেষ ইস্পাত ক্ষেত্রের জন্য উৎপাদনের সঙ্গে যুক্ত উৎসাহদায়ক  প্রকল্পের অনুমোদন কেন্দ্রীয় মন্ত্রিসভায়
নতুন দিল্লি, ২২ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ উৎপাদনের সঙ্গে যুক্ত উৎসাহদায়ক  প্রকল্পে অনুমোদন দিয়েছে। ভারতীয় অর্থনীতিতে ইস্পাত ক্ষেত্রের গুরুত্বপূর্ণ ভূমিকার কথা বিবেচনা করে এই সিদ্ধান্ত নেওয়া হয়েছে। এই প্রকল্পটি উচ্চ মানের ইস্পাত উৎপাদন বৃদ্ধিতে সাহায্য করবে। পাশাপাশি রপ্তানি বৃদ্ধি এবং উচ্চ গুণমানের ইস্পাতের আমদানির ওপর নির্ভরতা হ্রাস করবে। বাজেটে বরাদ্দকৃত ৬ হাজার ৩২২ কোটি টাকা সহ এই প্রকল্পে প্রায় ৪০ হাজার কোটি টিকা বিনিয়োগ করা হবে এবং অতিরিক্ত ২৫ মিলিয়ন টন ইস্পাত উৎপাদনে সক্ষম করে তুলে বলে আশা করা যাচ্ছে।
২০২০-২১ অর্থ বর্ষে ১০২ মিলিয়ন টন ইস্পাত উৎপাদন হয়েছে। এর মধ্যে মাত্র ১৮ মিলিটন টন বিশেষ গুণমান সম্পন্ন ইস্পাত হয়েছে। এছাড়াও ৬.৭ মিলিয়ন টন ইস্পাত প্রতি বছর আমদানি করা হয়। পাশাপাশি ৪ মিলিয়ন টন বিশেষ ইস্পাত আমদানি করতে হয়। এতে প্রায় ৩০ হাজার কোটি টাকা খরচ হয়। এই প্রকল্প গ্রহণের ফলে এবার ভারত বিশেষ ইস্পাত উৎপাদনে আত্মনির্ভর হয়ে উঠবে এবং কোরিয়া ও জাপানের মতো উন্নতমানের ইস্পাত উৎপাদনকারী দেশ হিসেবে পরিচিতি লাভ করতে। আশা করা হচ্ছে ২০২৬-২৭ অর্থ বর্ষের মধ্যে দেশে ৪২ মিলিয়ন টন বিশেষ উৎপাদন করা সম্ভব হবে। এতে দেশে প্রায় ২.৫ লক্ষ কোটি টাকা মূল্যের বিশেষ ইস্পাত উৎপাদন এবং ব্যবহার সুনিশ্চিত করবে। একইভাবে ভারতে বৈদেশিক মুদ্রায় ৩৩ হাজার কোটি টাকা সাশ্রয় হবে। এই প্রকল্পের ফলে ছোট ছোট ইস্পাত কেন্দ্র ও সুসংহত ইস্পাত কেন্দ্রগুলি লাভবান হবে। এই পিএলআই প্রকল্পের মধ্যে কোটেড/ প্লেটেড ইস্পাত পণ্য, উচ্চ শক্তি/ ক্ষয় প্রতিরোধকারী ইস্পাত, রেলের জন্য বিশেষ ইস্পাত, ধাতব ইস্পাত পণ্য, বৈদ্যুতিন ক্ষেত্রে ব্যবহৃত ইস্পাত - এই ৫টি বিভাগ অন্তর্ভুক্ত রয়েছে। এই পিএলআই প্রকল্পে তিনটি স্তর রয়েছে। সর্বনিম্ন স্তরে ৪ এবং সর্বোচ্চ ১২ শতাংশ হারে উৎসাহ ভাতা প্রদান করা হবে। এই প্রকল্প গ্রহণের ফলে প্রধানমন্ত্রী নরেন্দ্র মোদী আত্মনির্ভর ভারত গঠনের ক্ষেত্রে বিশেষ উৎসাহ যোগাবে। আগামী দিনে এই পিএলআই প্রকল্পটি দেশীয় ইস্পাত মূল্য শৃঙ্খলকে শক্তিশালী করে তুলতে গুরুত্বপূর্ণ ভূমিকা পালন করবে। এই প্রকল্পের ফলে ৬৮ হাজার প্রত্যক্ষ সহ মোট ৫.২৫ লক্ষ কর্মসংস্থান সৃষ্টির সম্ভাবনা রয়েছে।
CG/SS/SKD/
(
অর্থমন্ত্রক
আয়কর বিভাগের ই- ফাইলিং পোর্টালে ২৯.৮ লক্ষেরও বেশি মেজর ট্যাক্স অডিট রিপোর্ট পেশ করা হয়েছে
নতুন দিল্লি, ১৬ ফেব্রুয়ারি, ২০২২
আয়কর বিভাগের ই- ফাইলিং পোর্টালে ২৯.৮ লক্ষেরও বেশি মেজর ট্যাক্স অডিট রিপোর্ট পেশ করা হয়েছে। চলতি বছরের ১৫-ই ফেব্রুয়ারি পর্যন্ত এই রিপোর্ট পাওয়া গেছে। শেষ দিনে ৪.১৪ লক্ষ মেজর ট্যাক্স অডিট রিপোর্ট ফাইল করা হয়েছে।
আয়কর বিভাগে যে ২৯.৮ লক্ষ মেজর ই-ফাইলিং করা হয়েছে, তারমধ্যে ২.৬৫ লক্ষ থ্রিসিএ- থ্রিসিডি এবং ২৪.৫ লক্ষ থ্রিসিবি- থ্রিসিডি আবেদনপত্র পূরণ করা হয়েছে। সবটাই ২০২১-২২ অর্থবছরের জন্য। এর পাশাপাশি, ২.৭১ লক্ষেরও বেশি অন্যান্য ট্যাক্স অডিট রিপোর্ট পেশ করা হয়েছে। এর মধ্যে রয়েছে, ফ্রম টেন বি, টোয়েন্টি নাইন বি, টোয়েন্টি নাইন সি, থ্রি সিইবি, টেন সিসিবি, টেন বিবি। গত ১৫-ই ফেব্রুয়ারি, ২০২২ পর্যন্ত এগুলি জমা দেওয়া হয়েছে।
বিগত ১৫-ই ফেব্রুয়ারি, ৩৪ হাজার ৮৪২ টি থ্রিসিএ- থ্রিসিডি আবেদনপত্র জমা দেওয়া হয়েছে। এছাড়া, ১৮ হাজার ৬৪৪ টি টেন-বি, ১১ হাজার ৮৫২ টি টোয়েন্টি নাইন বি, ৪৭৮ টি টোয়েন্টি নাইন সি, ১০ হাজার ৫৪২টি থ্রিসিইবি, ৮৭৩টি টেন সিসি বি এবং ৫৭০টি টেন বিবি আবেদনপত্র জমা করা হয়েছে। শেষ পাঁচ দিনে ৩০ শতাংশ অতিরিক্ত আবেদনপত্র জমা পড়েছে।
এর পাশাপাশি আয়কর দপ্তরের পক্ষ থেকে ২০২১-২২ আর্থিক বছরের জন্য জমা পড়া ৬.২৬ কোটি আয়কর রিটার্নের মধ্যে ৫.৪১ কোটি যাচাই করা সম্ভব হয়েছে। যাচাইকৃত আয় কর বা ইনকাম ট্যাক্স রিটার্ন- এর মধ্যে ৪.৫০ কোটিরও বেশি ইনকাম ট্যাক্স রিটার্ন প্রক্রিয়া করা হয়েছে। এছাড়া, ২০২১-২২ আর্থিক বছরের জন্য ১.৫৮ কোটি টাকা ফেরত দেওয়া হয়েছে।
আয়কর বিভাগকে সহায়তা করার জন্য সমস্ত করদাতা এবং পেশাদারদের প্রতি কৃতজ্ঞতা প্রকাশ করা হয়েছে।
CG/ SB
(Visitor Counter : 93
প্রধানমন্ত্রীরদপ্তর
রাইসিনা বার্তালাপের পাশাপাশি মন্ত্রী পর্যায়ের এক প্রতিনিধিদলের সঙ্গে প্রধানমন্ত্রী শ্রী নরেন্দ্র মোদীর সাক্ষাৎ
নয়াদিল্লি, ১৫ জানুয়ারী, ২০২০
রাইসিনা বার্তালাপের পাশাপাশি ১২টি দেশ থেকে আগত মন্ত্রী পর্যায়ের প্রতিনিধিগণ আজ প্রধানমন্ত্রী শ্রী নরেন্দ্র মোদীর সঙ্গে তাঁর বাসভবনে সাক্ষাৎ করেছেন।
লাটাভিয়ার বিদেশমন্ত্রী মিঃ এডগার্স রিনকেভিক্স, উজবেকিস্তানের বিদেশমন্ত্রী মিঃ আব্দুলাজিজ কামিলোভ, হাঙ্গেরির বিদেশ এবং বাণিজ্যমন্ত্রী মিঃ পিটার জিয়ার্তো, আফগানিস্তানের জাতীয় নিরাপত্তা উপদেষ্টা ডঃ হামদুল্লা মোহিব, চেক প্রজাতন্ত্রের বিদেশমন্ত্রী মিঃ টমাস পেট্রিক, মালদ্বীপের বিদেশমন্ত্রী মিঃ আবদুল্লা সঈদ, বাংলাদেশের তথ্যমন্ত্রী ডঃ হাসান মামুদ, ইস্টোনিয়ার বিদেশমন্ত্রী মিঃ উরমার্স রেইনসালু, দক্ষিণ আফ্রিকার আন্তর্জাতিক সম্পর্ক ও সহযোগী মন্ত্রী ডঃ নালেদি পানদোর, ডেনমার্কের বিদেশমন্ত্রী মিঃ জেপ কোফড, কমনওয়েল্থের সাধারণ সচিব মিস প্যাট্রিকা স্কটল্যান্ড, সাংহাই সহযোগী সংস্হার সাধারণ সচিব মিঃ ভ্লাদিমির নোরোভ- প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রী বিভিন্ন নেতাদের ভারতে আসার জন্য স্বাগত জানান এবং রাইসিনা বার্তালাপ ২০২০তে যোগ দেওয়ার জন্য প্রশংসাও করেন। বৃহত্তর স্বার্থে দ্রুত সামাজিক-অর্থনৈতিক উন্নয়নের জন্য ভারত সরকারের নেওয়া পদক্ষেপের কথা প্রধানমন্ত্রী তাঁদের জানান। বিশ্ব উন্নয়নে প্রধান বাধাগুলি দূর করা এবং স্হায়ী উন্নয়নের লক্ষ্যপূরণে তাদের উল্লেখযোগ্য পদক্ষেপের কথাও বলেন প্রধানমন্ত্রী।
SSS/SS/NS
(Visitor Counter : 48
শ্রমওকর্মসংস্থানমন্ত্রক
করোনা মহামারী ছড়িয়ে পড়ার প্রেক্ষিতে শ্রম মন্ত্রক কর্মচারী ভবিষ্যনিধি তহবিলের সদস্যদের জন্য আগাম নন-রিফান্ডেবল অর্থ তুলতে সংশ্লিষ্ট প্রকল্পে সংশোধন সংক্রান্ত বিজ্ঞপ্তি জারি করেছে
নয়াদিল্লি, ২৯ মার্চ, ২০২০
কেন্দ্রীয় শ্রম ও কর্মসংস্থান মন্ত্রক দেশে কোভিড-১৯ মহামারীর প্রেক্ষিতে কর্মচারী ভবিষ্যনিধি তহবিলের সদস্য বা গ্রাহকদের স্বার্থে আগাম নন-রিফান্ডেবল অর্থ তুলতে সংশ্লিষ্ট প্রকল্পে সংশোধন সংক্রান্ত বিজ্ঞপ্তি জারি করেছে। এই বিজ্ঞপ্তির ফলে তহবিলের সদস্য বা গ্রাহকরা তিন মাসের জন্য মূল মজুরি এবং মহার্ঘ্য ভাতার ৭৫ শতাংশ পর্যন্ত অর্থ তুলতে পারবেন। দেশে কোভিড-১৯’কে মহামারী হিসাবে ঘোষণা করা হয়েছে। এই প্রেক্ষিতে দেশের বিভিন্ন কল-কারখানায় কর্মরত যে সমস্ত কর্মী ১৯৫২’র কর্মচারী ভবিষ্যনিধি তহবিল প্রকল্পের সদস্য তাঁরা সকলেই আগাম এই নন-রিফান্ডেবল সুবিধা পাবেন। প্রকল্পে সংশোধনের এই সুবিধা ২৮শে মার্চ থেকেই কার্যকর হয়েছে।
মন্ত্রকের পক্ষ থেকে জারি করা এই নির্দেশ অনুযায়ী, কর্মচারী ভবিষ্যনিধি তহবিল কার্যালয় তহবিলের সদস্যদের পক্ষ থেকে ইতিমধ্যেই জমা দেওয়া আবেদনপত্রগুলি দ্রুত খতিয়ে দেখে সংশ্লিষ্ট সদস্যের অ্যাকাউন্ট থেকে অর্থ তোলার বিষয়টি অনুমোদন করেছে। কার্যালয়ের তরফে বলা হয়েছে, আধিকারিক ও কর্মীরা জমা পড়া আবেদনপত্রগুলির প্রয়োজনীয় কাজ দ্রুত শেষ করে যাবতীয় দাবি-দাওয়া মিটিয়ে দেওয়ার নির্দেশ দিয়েছে। কোভিড-১৯ পরিস্থিতির প্রেক্ষিতে মন্ত্রক এই সিদ্ধান্ত নিয়েছে।
(CG/BD/SB
শ্রমওকর্মসংস্থানমন্ত্রক
ইএসআইসি সুবিধাভোগীদের দ্রুত অর্থ প্রাপ্তির– লক্ষ্যে ইএসআইসি, এসবিআই-এর সঙ্গে চুক্তিবদ্ধ হয়েছে
নয়াদিল্লি, ০৪ সেপ্টেম্বর, ২০১৯
কর্মচারী রাজ্যবীমা নিগম  এবং স্টেট ব্যাঙ্ক একটি সমঝোতাপত্র স্বাক্ষর করেছে। এরফলে ইএসআইসি-র সুবিধাভোগীদের, তাঁদের প্রাপ্য অর্থ, ব্যাঙ্ক অ্যাকাউন্টে বৈদ্যুতিন প্রক্রিয়ায় দ্রুত পাঠানো সম্ভব হবে। স্টেট ব্যাঙ্ক, ইএসআইসি-র এন্টারপ্রাইজ রিসোর্স প্ল্যানিং-এর সঙ্গে সুসংহত পদ্ধতিতে এই অর্থ পাঠাবে।
এই ব্যবস্হার ফলে সুবিধাভোগীদের প্রাপ্ত অর্থ কম সময়ে ব্যাঙ্ক অ্যাকাউন্টে চলে যাবে। নিজে হাতে কাউকে কোন তথ্য টাইপ করতে হবেনা। ফলে তথ্যে ভুলের আশঙ্কাও থাকবে না। ইএসআইসি-র মহানির্দেশক শ্রী রাজকুমার এবং স্টেট ব্যাঙ্কের ডিজিএম শ্রী সুনীল ওয়াধেরা সমঝোতাপত্র স্বাক্ষরের সময় উপস্হিত ছিলেন।
CG/CB/NS
(Visitor Counter : 52
স্বাস্থ্যওপরিবারকল্যাণমন্ত্রক
অঙ্গপ্রত্যঙ্গ দান
নয়াদিল্লি, ১৩ মার্চ, ২০২০
কেন্দ্রীয় সরকার ১৯৯৪ সালে মানবদেহের অঙ্গপ্রত্যঙ্গ প্রতিস্থাপন আইন কার্যকর করে। এই আইনটি ২০১১ সালে সংশোধিত আকারে সংসদে পাশ হয়। দেশে এই আইন বলবৎ করার উদ্দেশ্য হল চিকিৎসার প্রয়োজনে মানবদেহের অঙ্গপ্রত্যঙ্গ সংগ্রহ ও তা সংরক্ষিত রাখা বা টিস্যুর প্রতিস্থাপনের বিষয়গুলিকে নিয়ন্ত্রণে রাখা এবং এর বাণিজ্যিক ব্যবহার প্রতিরোধ করা। কেন্দ্রীয় স্বাস্থ্য ও পরিবারকল্যাণ মন্ত্রক ২০১৪ সালে মানবদেহের অঙ্গপ্রত্যঙ্গ ও টিস্যু প্রতিস্থাপন সংক্রান্ত বিধি বলবৎ করে। অঙ্গপ্রত্যঙ্গ দানের ক্ষেত্রে সুপরিকল্পিত নীতি প্রণয়নে এই আইন ও বিধি গুরুত্বপূর্ণ ভূমিকা নিয়ে থাকে।
স্বাস্থ্যের বিষয়টি রাজ্যের এক্তিয়ারভুক্ত হওয়ায় এই আইন রূপায়ণ ও কার্যকর করার দায়িত্ব সংশ্লিষ্ট রাজ্য সরকারের। ১৯৯৪ সালের মানব অঙ্গপ্রত্যঙ্গ প্রতিস্থাপন আইনটি অন্ধ্রপ্রদেশ ও তেলেঙ্গানা বাদ দিয়ে সমস্ত রাজ্য ও কেন্দ্রশাসিত অঞ্চলের ক্ষেত্রেই প্রযোজ্য। উল্লেখ করা যেতে পারে, অন্ধ্রপ্রদেশ ও তেলেঙ্গানার এ সংক্রান্ত নিজস্ব আইন রয়েছে। ২০১১ সালের সংশোধিত মানব অঙ্গপ্রত্যঙ্গ প্রতিস্থাপন আইন এই দুটি রাজ্য বাদ দিয়ে ২০১৪-র ১০ই জানুয়ারি থেকে সমস্ত রাজ্য ও কেন্দ্রশাসিত অঞ্চলে কার্যকর হয়েছে।
লোকসভায় আজ এক লিখিত জবাবে এই তথ্য দেন স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, ২০১৮-র ১ জানুয়ারি পর্যন্ত সারা দেশে ৩০,৮৮৬টি অঙ্গদান সংক্রান্ত মামলার নিষ্পত্তি হয়নি। এর কারণ, অঙ্গপ্রত্যঙ্গের চাহিদা ও যোগানের মধ্যে বিস্তর ফারাক। এক পরিসংখ্যান দিয়ে তিনি জানান, পশ্চিমবঙ্গে এ ধরনের ২১১টি মামলা বকেয়া রয়েছে।
CG/BD/DM
(Visitor Counter : 65
সংস্কৃতিমন্ত্রক
বিখ্যাত ভারতীয় পুরাতত্ত্ববিদ অধ্যাপক বি বি লালের জন্ম শতবর্ষ উপলক্ষে, কেন্দ্রীয় মন্ত্রী আজ নতুন দিল্লিতে "প্রফেসার বি বি লাল-ইন্ডিয়া ডিসকভারড" নামে একটি ই বুক প্রকাশ করেন।
শ্রী প্রহ্লাদ সিংহ প্যাটেল বলেন, অধ্যাপক লাল ছিলেন, ভারতীয় পুরাতত্ত্ব বিভাগের অমূল্য রত্ন,যিনি ভারতের ঔপনিবেশিক শাসনের পূর্বের চাপা পড়া ভারতীয় সভ্যতার আবিষ্কার করেন
নতুন দিল্লি, ২ মে, ২০২০
বিখ্যাত ভারতীয় পুরাতত্ত্ববিদ অধ্যাপক বি বি লালের জন্ম শতবার্ষিকী উপলক্ষে,কেন্দ্রীয় সংস্কৃতি মন্ত্রী শ্রী প্রহ্লাদ সিংহ প্যাটেল আজ নতুন দিল্লিতে "প্রফেসার বি বি লাল-ইন্ডিয়া ডিসকভারড" নামে একটি ই-বুক প্রকাশ করেন। এই অনুষ্ঠানে মন্ত্রকের সচিব শ্রী আনন্দ কুমার উপস্থিত ছিলেন। অধ্যাপক লাল ১৯২১ সালের ২রা মে,উত্তর প্রদেশের ঝাঁন্সি জেলার বাইদরা গ্রামে জন্ম গ্রহন করেন।জন্ম শতবর্ষের এই বিশেষ সংস্করণের বইটি অধ্যাপক বি বি লাল শতবর্ষ উদযাপন কমিটি এবং কেন্দ্রীয় সংস্কৃতি মন্ত্রকের যৌথ উদ্যোগে তৈরি হয়েছে। ভারতীয় পুরাতত্ত্ব ক্ষেত্রে অসামান্য অবদানের জন্য কেন্দ্রীয় সংস্কৃতি মন্ত্রকের পক্ষ থেকে এই বইটি তাঁর প্রতি শ্রদ্ধাজ্ঞাপন। এর আগে আজ সকালে সংস্কৃতি মন্ত্রী শ্রী প্রহ্লাদ সিংহ প্যাটেল,অধ্যাপক বি বি লালের বাড়িতে গিয়ে,তাঁর জন্মদিনে শ্রদ্ধা ও শুভেচ্ছা জানান।
বই প্রকাশ অনুষ্ঠানে শ্রী প্যাটেল বলেন, অধ্যাপক বি বি লাল একজন জীবন্ত কিংবদন্তী। এমন এক বড়ো মাপের ব্যক্তিত্ব কে লাভ করে দেশ ভাগ্যবান বলে তিনি জানান। শ্রী প্যাটেল বলেন, অধ্যাপক বি বি লাল ভারতীয় পুরাতত্ত্ব বিভাগের এক অমূল্য রত্ন। তিনি উপনিবেশ পূর্ব কালের চাপা পড়ে থাকা ভারতীয় সভ্যতার বিভিন্ন দিক পুনরায় আবিষ্কার করেন। তিনি বলেন এমন এক বিশিষ্ট পুরাতত্ত্ব্ববিদের জন্মশতবর্ষ উদযাপন করতে পেরে সংস্কৃতি মন্ত্রক গর্বিত। শ্রী লাল তাঁর সারাটা জীবন দেশমাতার প্রতি নিবেদন করেছেন। শ্রী প্যাটেল বলেন অধ্যাপক লাল শুধুমাত্র পুরাতত্ত্ববিদদের কাছে নন সমগ্র দেশবাসীর কাছে অনুপ্রেরণা।
২০০০ সালে অধ্যাপক লাল পদ্মভূষণ পান।তিনি ভারতের পুরাতাত্ত্বিক সর্বেক্ষনের  মহা নির্দেশক ছিলেন ১৯৬৮ থেকে ১৯৭২ সাল পর্যন্ত। সিমলার ইন্ডিয়ান ইন্সটিটিউট অফ অ্যাডভান্সড স্টাডিস এর নির্দেশকও ছিলেন তিনি। ইউনেস্কোর একাধিক কমিটিরও তিনি সদস্য ছিলেন। গত পাঁচ দশক ধরে তিনি পুরাতত্ত্ব বিভাগে অবদান রেখে গেছেন। শ্রী লাল, ট্যাক্সিলার স্যার মটিমার হুইলারের কাছে প্রশিক্ষণ পেয়েছিলেন। ১৯৪৪ সালে তিনি ভারতের পুরাতাত্ত্বিক সর্বেক্ষনের কাজে যোগ দেন।রাজস্থানের কালিবাঙ্গান, দিল্লির পুরানা কিলা, ওড়িশার শিশুপালগড়, উত্তর প্রদেশের হস্তিনাপুর সহ একাধিক গুরুত্বপূর্ণ স্থান খনন করেন। ১৯৭৫-৭৬ সালের পর অধ্যাপক লাল অযোধ্যা, ভরদ্বাজ আশ্রম, সৃঙভেরপুর, নন্দীগ্রাম এবং চিত্রকূট সহ একাধিক রামায়ণ কেন্দ্রিক স্থান গুলি নিয়ে পরীক্ষা নিরক্ষা চালান। অধ্যাপক লাল ২০টি বই লেখেন পাশাপাশি তারঁ ১৫০টি গবেষণা পত্র দেশে এবং বিদেশের পত্রিকায় প্রকাশিত হয়।
(CG/PPM
প্রধানমন্ত্রীরদপ্তর
উজ্জ্বলা ভর্তুকি নিয়ে আজকের সিদ্ধান্ত পারিবারিক বাজেটের উপর চাপ অনেকটা কমাবে : প্রধানমন্ত্রী
পেট্রোল ও ডিজিলের দাম উল্লেখযোগ্যভাবে কমায় বিভিন্ন ক্ষেত্রের উপর ইতিবাচক প্রভাব পড়বে, আমাদের নাগরিকরা স্বস্তি পাবেন : প্রধানমন্ত্রী
নতুন দিল্লি, ২১ মে, ২০২২
প্রধানমন্ত্রী শ্রী নরেন্দ্র মোদী বলেছেন, উজ্জ্বলা ভর্তুকি এবং পেট্রোল ও ডিজেলের দাম কমানোর বিষয়ে আজকের সিদ্ধান্ত বিভিন্ন ক্ষেত্রের উপর ইতিবাচক প্রভাব ফেলবে, আমাদের নাগরিকরা স্বস্তি পাবেন এবং জীবনযাপনের স্বাচ্ছন্দ্য আরও বাড়বে।
অর্থমন্ত্রীর ট্যুইটকে উদ্ধৃত করে, এক ট্যুইট বার্তায় প্রধানমন্ত্রী বলেন :
“মানুষই আমাদের কাছে সবসময়ে সব থেকে আগে!
পেট্রোল ও ডিজিলের দাম উল্লেখযোগ্যভাবে কমায় বিভিন্ন ক্ষেত্রের উপর ইতিবাচক প্রভাব পড়বে, আমাদের নাগরিকরা স্বস্তি পাবেন এবং জীবনযাপনের স্বাচ্ছন্দ্য আরও বাড়বে।”
CG/SD/SKD/
(
বৈদ্যুতিন ও তথ্যপ্রযুক্তি মন্ত্রক
বৈদ্যুতিন সামগ্রীর উৎপাদন সংক্রান্ত ভিশন ডকুমেন্টের দ্বিতীয় পর্ব প্রকাশ করেছে বৈদ্যুতিন ও তথ্য প্রযুক্তি মন্ত্রক
নতুন দিল্লি, ২৪ই জানুয়ারী, ২০২২
বৈদ্যুতিন ও তথ্য প্রযুক্তি মন্ত্রক, আইসিইএ –এর সহায়তায় বৈদ্যুতিন ক্ষেত্রের উপর ৫ বছরের পরিকল্পনা সম্বলিত একটি ভিশন ডকুমেন্ট প্রকাশ করেছে। ২০২৬ এর মধ্যে বৈদ্যুতিন সামগ্রী উৎপাদন ও রপ্তানিতে ৩০ হাজার কোটি মার্কিন ডলারের লক্ষ্য মাত্রায় কিভাবে পৌঁছনো যাবে, সেবিষয়ে এখানে পরিকল্পনা করা হয়েছে। এর আগে প্রথম পর্ব ২০২১ এর নভেম্বরে প্রকাশিত হয়। সেই পর্বের বিষয় ছিল আন্তর্জাতিক মূল্য শৃঙ্খলে বৈদ্যুতিন সামগ্রীর রপ্তানি ও অংশীদারিত্বে ভারতের ক্রমবর্ধমান প্রভাব।
এই প্রতিবেদনে বিভিন্ন পণ্যের উৎপাদনের বিষয়ে একটি পূর্বাভাস দেওয়া হয়েছে। পরিকল্পনা অনুসারে ভারতের বৈদ্যুতিন সামগ্রীর উৎপাদনের পরিমাণ বর্তমান ৭৫০০ কোটি মার্কিন ডলারের থেকে বৃদ্ধি পেয়ে ৩০ হাজার কোটি মার্কিন ডলারে পৌঁছাবে। কেন্দ্রীয় বৈদ্যুতিন ও তথ্য প্রযুক্তি মন্ত্রী শ্রী অশ্বিনী বৈষ্ণব এই সংকলনটি প্রকাশের জন্য মন্ত্রকের সকলকে অভিনন্দন জানিয়েছেন। মন্ত্রী জানান, পরিকল্পনা অনুসারে টেলি যোগাযোগ দপ্তর মোবাইল ফোন উৎপাদন করবে না। দপ্তরের প্রতিমন্ত্রী শ্রী রাজীব চন্দ্রশেখর জানান, প্রধানমন্ত্রীর আন্তর্জাতিক অর্থনৈতিক ফোরামে যে বিবৃতি দিয়েছেন, তার সঙ্গে সাযুজ্য রেখে চলার জন্য এই সংকলনটি সাহায্য করবে। ভারতে একাধিক নিয়ন্ত্রক সংস্থার কারণে বৈদ্যুতিন সামগ্রীর উৎপাদন যে ব্যহত হচ্ছে প্রতিবেদনে তারও উল্লেখ রয়েছে। এবিষয়ে প্রয়োজনীয় পদক্ষেপ নেবার ফলে ৩০ হাজার কোটি মার্কিন ডলারের সমতুল পরিমাণ বৈদ্যুতিন সামগ্রী উৎপাদনে যে অনিশ্চয়তা দেখা দিয়েছিল, তা দূর হবে।
CG/CB/SFS
(Visitor Counter : 150